

Az FPH015/233-9/2011. közgyűlési előterjesztés 1. számú melléklete
Szám: FPH015/233-......./2011.

KÖZSZOLGÁLTATÁSI KERETSZERZŐDÉS

Amely létrejött

egyrészről Budapest Főváros Önkormányzata (székhelye: 1052 Budapest, Városház utca 9-11.; KSH száma: 15490012-7511-32101, Adószáma: 1-5490012-2-41, bankszámlaszám: OTP Bank Nyrt. 11784009-15490012) – továbbiakban: Önkormányzat – képviseletében eljáró Tarlós István főpolgármester;

másrészről a Fővárosi Biztonsági Iroda Közhasznú Nonprofit Korlátolt Felelősségű Társaság (székhely: 1054 Budapest, Akadémia utca 1., Cégjegyzékszám: 01-09-950518, adószám: 23048830-2-41, bankszámlaszám: Gránit Bank Zrt. 12100011-10002474) – továbbiakban: Közszolgáltató – képviseletében eljáró dr. Pető György ügyvezető
(továbbiakban együttesen: Felek) között alulírott helyen és napon az alábbi feltételekkel:

1. ELŐZMÉNYEK

1.1. Az Önkormányzat a jogszabályokban előírt önkormányzati tulajdon vagyonvédelme, továbbá a város közterületei rendeltetésszerű állapotának biztosítása érdekében önkormányzati tulajdonú egyszemélyes társaságként az 1838/2010. (X. 27.) Főv. Kgy. számú határozatával létrehozta a Fővárosi Biztonsági Iroda Nonprofit Korlátolt Felelősségű Társaságot.

1.2. A Közszolgáltató a közhasznú szervezetekről szóló 1997. évi CLVI. törvény (továbbiakban: Kszt.) 4. §-a értelmében közhasznú szervezetnek minősül, tekintettel a Kszt. 26. § c) 23. pontja szerinti bűnmegelőzési feladatok ellátására. Az Önkormányzat az 2628/2010. (XII. 15.) Főv. Kgy. számú határozatával támogatta a Fővárosi Biztonsági Iroda Nonprofit Korlátolt Felelősségű Társaság közhasznú szervezetté minősítését, mely határozatban foglaltak alapján a Fővárosi Bíróság, mint Cégbíróság 2011. március 21-ei hatállyal (Cg. 01-09-950518/12 szám) közhasznú szervezetként nyilvántartásba vette. Ennek megfelelően az alapító okirat 1. számú módosítása alapján a társaság elnevezése: Fővárosi Biztonsági Iroda Közhasznú Nonprofit Korlátolt Felelősségű Társaság.


1.3. A Közszolgáltató feladata az Önkormányzat tulajdonában lévő vállalatok felett egy olyan kontrollmechanizmus működtetése, amelynek segítségével az Önkormányzat folyamatos végrehajtási felügyeletet gyakorolhat, illetve feladata a biztonságvédelmi szakmai irányítás érvényre juttatása annak érdekében, hogy biztosítsa a hatékony önkormányzati vagyon- és gazdaságvédelmi tevékenységet.
Mindezek érdekében az Önkormányzat a Közszolgáltatót az 1840/2010. (X. 27.) Főv. Kgy. határozattal elfogadott Alapító Okiratban foglaltak szerint olyan szakmai felügyeleti és irányítási jogosítványokkal ruházta fel, melyek biztosítékul szolgálnak az Önkormányzat, mint tulajdonos számára a jogszabályokban előírt vagyonvédelmi kötelezettségeinek minőségi megoldására.

1.4. Az Önkormányzat a kizárólagos tulajdonában álló cégek vállalatbiztonsági politikája és stratégiája megvalósítása tárgyában a vállalatvezetők megfelelő felkészítésével, a biztonsági szervezetek vezetőinek részletes, szakma specifikus és teljes körű felkészítésével, valamint az új vagy módosuló biztonsági szervezetek vállalati dokumentumokban történő szabályozás kialakításában való közreműködésével a Közszolgáltatót bízta meg, amely megbízást a Fővárosi Közgyűlés 76-78/2011.
(I. 31.) Főv. Kgy. számú határozataiban fogadott el.

1.5. A tulajdon vagyonvédelmeként, illetve a város közterületei rendeltetésszerű állapotának biztosításaként meghatározott társaságalapítási szándék összhangban áll a helyi önkormányzatokról szóló 1990. évi LXV. törvény 8. § (1) bekezdésben foglalt közbiztonság helyi feladatairól való gondoskodás közfeladat megvalósításával.
A közbiztonság helyi feladatairól való gondoskodás közfeladat általános gazdasági érdekű szolgáltatásnak minősül, amely tekintetében az EK szerződés 86. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatásért járó ellentételezés formájában megítélt állami támogatásokra alkalmazásáról szóló 842/2005/EK bizottsági határozat (HL L 321/67 2005. 11. 29.) (továbbiakban: Határozat) az irányadó. Felek e jogszabály, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet rendelkezéseivel összhangban kötik meg jelen közszolgáltatási keretszerződést (továbbiakban: Szerződés).

1.6. Felek a Szerződésben meghatározzák a Közszolgáltatót terhelő Közszolgáltatási Kötelezettség tartalmát, mennyiségi és minőségi paramétereit, valamint területi és időbeli hatályát.

1.7. Felek a Szerződésben rögzítik azon Kompenzációnak a mértékét, kiszámításának módját, valamint kifizetésének módját és feltételeit, amelyet az Önkormányzat a jogszabályokkal összhangban vissza nem térítendő támogatásként nyújt Közszolgáltatónak a Közszolgáltatási Kötelezettség Közszolgáltató általi teljesítésének ellentételezéseként annak érdekében, hogy a Közszolgáltatási Kötelezettségekből eredő költségek fedezete biztosított legyen.


MINDEZEKRE TEKINTETTEL A FELEK AZ ALÁBBIAKBAN ÁLLAPODNAK MEG

2. ÉRTELMEZŐ RENDELKEZÉSEK


2.1.	Fogalom meghatározások
A Szerződésben az alábbi nagy kezdőbetűs fogalmak és kifejezések a következő jelentéssel bírnak:
(a) Beszerzési Szabályzat a Közszolgáltató által készített és a Közszolgáltató legfőbb szerve által jóváhagyott szabályzat, amely a Közreműködők kiválasztásának szabályait rögzíti;	Comment by damuk: javítva a biztosításra és z egyéb tevékenységre vonatkozó pontok
(b) Előirányzott Kompenzáció az Önkormányzat tárgyévi költségvetésében Közszolgáltató címzett előirányzataként a Szerződés 6.4. pontjában (Az Előirányzott Kompenzáció meghatározása) foglalt eljárás alapján megállapított, a tárgyévben Közszolgáltatónak előirányzott Kompenzáció;
(c) Éves Közhasznúsági Jelentés Közszolgáltató által a Szerződés 8.1. pontjában (A Közszolgáltató beszámolási kötelezettsége) foglaltak szerint a Közszolgáltatási Kötelezettség teljesítéséről az Önkormányzatnak évente készített beszámoló;
(d) Éves Közszolgáltatási Szerződés a Felek által a Szerződés alapján, a Szerződés 5. pontjában (Az Éves Közszolgáltatási Szerződés) meghatározottaknak megfelelően évente megkötött szerződés;
(e) Hatályba Lépés Napja a Szerződés hatályba lépésének napja (12.1. pont), azaz 2011. május 1.;
(f) Jó Szakmai Gyakorlat azon folytonosan változó szakmai gyakorlat, módszerek, eljárások és normák összessége, amelyet az európai bűnmegelőzésben széles körben alkalmaznak;
(g) Jogos Kompenzációigény azon összeg, amelyre Közszolgáltató az általa a Szerződés alapján egy adott naptári évben ténylegesen teljesített Közszolgáltatási Kötelezettség ellentételezéseként jogosult, és amely évente utólag a Szerződés 6.7. pontjában (Éves Elszámolás) foglaltak szerint kerül meghatározásra;
(h) Kifizetett Kompenzáció a tárgyévben az Előirányzott Kompenzáció alapján Közszolgáltatónak az Önkormányzat tárgyévi költségvetése terhére ténylegesen kifizetett Kompenzáció;
(i) Kompenzáció a Közszolgáltatási Kötelezettség ellátásának ellentételezéseként a Szerződés 6. pontja (Ellentételezés) szerint a Közszolgáltató részére az Önkormányzat költségvetése terhére teljesítendő kifizetés;
(j) Közhasznú Gazdálkodási Terv: a Közszolgáltató legfőbb szerve által jóváhagyott éves tevékenységi és gazdálkodási terv, amely az Éves Közszolgáltatási Szerződésben foglalt, az Önkormányzat számára és költségviselése mellett teljesítendő feladatokat, és az adott évre tervezett, a Közszolgáltató Közszolgáltatási Kötelezettsége körében nem az Önkormányzat számára és költségére teljesítendő megbízásokat is magában foglalja;
(k) Közreműködő a Közszolgáltató által a Közszolgáltatási Kötelezettsége teljesítése érdekében a Szerződés .7. pontjának (Közreműködő igénybevétele) rendelkezéseivel összhangban megkötött szerződéssel bevont alvállalkozó és a Számvitelről szóló 2000. évi C. törvény szerint közvetített szolgáltatások között elszámolásra kerülő szolgáltatást nyújtó, illetve az igénybevett szolgáltatások között elszámolásra kerülő, a Közszolgáltatási Kötelezettség körébe tartozó konkrét feladatok teljesítésébe közvetlenül bevont külső szakértő;
(l) Közszolgáltatási Kötelezettség a Közszolgáltatónak a Szerződés 4. pontjában (A Szerződés Tárgya) meghatározott közszolgáltatások nyújtására vonatkozó kötelezettsége;
(m) Közszolgáltatási Tevékenység Bevétele ahogyan azt a Szerződés 2. számú melléklete (Kompenzáció számításának módszere) meghatározza
(n) Közszolgáltatási Tevékenység Költsége ahogyan azt a Szerződés 2. számú melléklete (Kompenzáció számításának módszere) meghatározza;
(o) Közszolgáltatási Tevékenység a Közszolgáltatónak a Szerződés 4. pontjában (A Szerződés Tárgya) meghatározott Közszolgáltatási Kötelezettsége körében folytatott tevékenysége;
(p) Lejárat Napja a Szerződés lejáratának napja, azaz ..2013. december 31.......
(q) Nem Támogatott Közszolgáltatási Tevékenység Bevétele ahogyan azt a Szerződés 2. számú melléklete (Kompenzáció számításának módszere) meghatározza;
(r) Nem Támogatott Közszolgáltatási Tevékenység Költsége ahogyan azt a Szerződés 2. számú melléklete (Kompenzáció számításának módszere) meghatározza;
(s) Támogatott Közszolgáltatási Tevékenység Saját Bevétele ahogyan azt a Szerződés 2. számú melléklete (Kompenzáció számításának módszere) meghatározza;
(t) Támogatott Közszolgáltatási Tevékenység Költsége ahogyan azt a Szerződés 2. számú melléklete (Kompenzáció számításának módszere) meghatározza;
(u) Teljesítmény Kötbér a Szerződés 1. számú melléklete (Mennyiségi és minőségi paraméterek) foglaltak szerint meghatározott azon Jogos Kompenzációigényt csökkentő tétel, amely akkor kerül alkalmazásra, ha Közszolgáltató a Közszolgáltatási Kötelezettséget neki felróhatóan a Szerződésben meghatározott határidőnél később teljesíti;
(v) Teljesítmény Kötbér Korlát a Szerződés alapján levonható Teljesítmény Kötbér összegének a Szerződés 1. számú mellékletében (Mennyiségi és minőségi paraméterek) meghatározott felső összeghatára; és
(w) Vis Maior Esemény bármely olyan esemény, amelyet a Szerződés 11.1. pontja (Vis Maior Események) ekként határoz meg.

2.2.	Értelmezés
A Szerződésben az alábbi fogalmakra történő bármely hivatkozás előfordulásakor:
(a) jogszabály bármely félre kötelező erővel bíró közösségi, vagy nemzeti jogszabály
(b) valamely jogszabályra való utalás mindig annak alkalmazandó és hatályos szövegére történő hivatkozás;
(c) jogszabályváltozás a Szerződés keltét követően bármely jogszabály bevezetése, hatályba lépése, megváltozása;
(d) eszköz mindennemű jelen és jövőbeli ingó és ingatlan, illetve bármilyen bevétel, követelés vagy jog;
(e) engedély bármely engedély, jóváhagyás, hozzájárulás, mentesítés vagy nyilvántartásba vétel;
(f) lényeges bármely olyan esemény vagy körülmény, amely az adott Fél Szerződésben vállalt kötelezettségei teljesítése (teljesítési képessége) szempontjából jelentős;
(g) Fél az Önkormányzat, illetve a Közszolgáltató bármelyike, Felek az Önkormányzat és a Közszolgáltató együttesen;
(h) személy természetes és jogi személy, jogi személyiséggel nem rendelkező gazdasági társaság, bármilyen gazdálkodó szervezet, illetve állami- vagy kormányszerv, illetve önkormányzat;
(i) Forint a Magyar Köztársaság törvényes fizetőeszköze;
(j) a Szerződés magában foglalja a hozzá csatolt valamennyi mellékletet és elválaszthatatlan részét képezi a mindenkor hatályos Éves Közszolgáltatási Szerződés is; és
(k) a címek a hivatkozások megkönnyítését szolgálják, és nem befolyásolják a Szerződés értelmezését.


3. A FELEK NYILATKOZATAI

3.1.	Közszolgáltató nyilatkozatai
A Közszolgáltató a Szerződés keltének napján az alábbi nyilatkozatokat teszi:

(a) Közszolgáltató a magyar jogszabályok szerint létrejött, bejegyzett és működő közhasznú társaság;
(b) Közszolgáltató képviselője jogosult arra, hogy a Szerződést aláírja és az abban vállalt kötelezettségeit teljesítse;
(c) a Közszolgáltatónak a Szerződésben vállalt kötelezettségei jogszerűek, érvényesek és kötelező erejűek;
(d) a Szerződés Közszolgáltató képviselője általi aláírása és az abban foglalt jogok Közszolgáltató általi gyakorlása, illetve kötelezettségek Közszolgáltató általi teljesítése nincsen ellentétben:
(i) a Közszolgáltató társasági okirataival;
(ii) a Közszolgáltatóra vonatkozó jogszabályokkal; és
(iii) semmilyen a Közszolgáltató vagy a Közszolgáltató vagyona tekintetében kötelező érvényű megállapodással;
(e) Közszolgáltató rendelkezik minden olyan, jogszabály által előírt engedéllyel, amely a Közszolgáltatási Tevékenység folytatásához szükséges;
(f) Közszolgáltató rendelkezik a Közszolgáltatási Kötelezettség teljesítéséhez szükséges személyi és tárgyi feltételekkel;
(g) Közszolgáltató ellen nincs folyamatban olyan bírósági, választottbírósági vagy közigazgatási eljárás, amely kedvezőtlen elbírálás esetén veszélyezteti a Közszolgáltatási Kötelezettség teljesítését, és a Közszolgáltató legjobb tudomása szerint ilyen eljárás nem is fenyeget.

3.2.	Az Önkormányzat nyilatkozatai
Az Önkormányzat a Szerződés keltének napján az alábbi nyilatkozatokat teszi:

(a) az Önkormányzat képviselője jogosult arra, hogy a Szerződést aláírja és az abban vállalt kötelezettségeit teljesítse;
(b) az Önkormányzat a Szerződésben vállalt kötelezettségei jogszerűek, érvényesek és kötelező erejűek; valamint
(c) a Szerződés Önkormányzat képviselője általi aláírása és az abban foglalt jogok Önkormányzat általi gyakorlása, illetve kötelezettségek Önkormányzat általi teljesítése – oly módon, hogy az veszélyezteti a Kompenzáció teljesítését – nincsen ellentétben:
(i) az Önkormányzat szervezeti és működési szabályzatával; és
(ii) az Önkormányzat vonatkozó jogszabályokkal.



4. A SZERZŐDÉS TÁRGYA

4.1.	A Közszolgáltatási Kötelezettség 
Közszolgáltató a Szerződés alapján az alábbi Közszolgáltatási Tevékenység ellátására köteles:
az Önkormányzat vagyonának sérelmére elkövethető esetleges jövőbeli bűncselekmények megelőzését szolgáló bűnmegelőzés.
A Közszolgáltató bűnmegelőzési feladatai körében különösen az intézmény- és vállalatbiztonság területén az alábbi tevékenységeket fejti ki: az önkormányzati egyszemélyes társaságok és önkormányzati alapítású költségvetési intézmények tekintetében a biztonságvédelmi menedzsment feladatok megfelelőségének vizsgálata. E tevékenysége a biztonságvédelmi feladatokra irányadó jogszabályok alapján kiterjed a személy és vagyon-, biztonságtechnika-, üzletbiztonság és gazdaságvédelem-, személyes adat-, állami-szolgálati és üzleti titok-, irat-, munka- és tűzvédelmi, polgári védelmi környezetbiztonsági tevékenységek ellátására, a számítástechnikai adat- és információ biztonság felügyeletére, továbbá krízis- kezelési felkészültségének monitorozása.

4.2.	A jelen Szerződés alapján sem láthat el azonban Közszolgáltató olyan feladatokat, amelyek a mindenkor hatályos az Európai Unió strukturális alapjaiból és Kohéziós Alapjából származó támogatások hazai felhasználásáért felelős intézményekről szóló 1/2004. (I.5.) Korm rendelet, valamint a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Kormányrendelet, valamint bármely egyéb jogszabály alapján az Önkormányzat, mint kedvezményezett át nem ruházható felelősségi- és hatáskörébe tartoznak.	Comment by damuk: Bekezdés törlése, számozás javítva	Comment by damuk: Javítva

4.3	A Közszolgáltatási Kötelezettség időtartama
A Szerződés alapján a Közszolgáltató Közszolgáltatási Kötelezettsége a Hatályba Lépés Napjától a Lejárat Napjáig, illetve a Szerződés megszűnéséig áll fenn.

4.4	Mennyiségi és minőségi követelmények
A Közszolgáltató a Közszolgáltatási Kötelezettséget az Éves Közszolgáltatási Szerződésben foglalt mennyiségi és minőségi követelményeknek megfelelően köteles teljesíteni.

4.5	Teljesítmény Kötbér
Amennyiben a Közszolgáltató az Éves Közszolgáltatási Szerződésben meghatározott bármely feladatát neki felróhatóan az ott meghatározott kötbér köteles határidőnél (rész- vagy véghatáridő) később teljesíti, úgy Teljesítmény Kötbér terheli, a Szerződés 1. számú mellékletében (Mennyiségi és minőségi paraméterek) foglalt rendelkezések szerint.
A Teljesítmény Kötbér évente egy alkalommal, a Szerződés 6.7 pontja (Éves elszámolás) szerinti éves elszámoláskor az Éves Közhasznúsági Jelentés alapján, a Jogos Kompenzációigénnyel együtt kerül elszámolásra.


4.6	Az Éves Közszolgáltatási Szerződés
A Szerződés alapján, a Közszolgáltatási Kötelezettség ellátásának adott naptári évre vonatkozó feltételeiről a Felek minden évben Éves Közszolgáltatási Szerződést kötnek a Szerződés 5. pontjában (Éves Közszolgáltatási Szerződés) foglaltak szerint.

A Közszolgáltató köteles az Éves Közszolgáltatás Szerződésben meghatározott határidőket betartani, és mindenkor az Önkormányzat utasítása szerint eljárni.


5. AZ ÉVES KÖZSZOLGÁLTATÁSI SZERZŐDÉS

5.1.	Az Éves Közszolgáltatási Szerződés megkötése
A Közszolgáltató köteles minden évben legkésőbb szeptember 30-ig – a következő évre vonatkozó tervezett Kompenzáció igénnyel együtt – az Önkormányzatnak a következő naptári évre vonatkozó Éves Közszolgáltatási Szerződés tervezetét átadni.

A Közszolgáltató jogosult az Éves Közszolgáltatási Szerződés tervezetében olyan javaslatokat tenni, amelyek elősegítik a Közszolgáltatási Kötelezettség minél magasabb színvonalon és/vagy alacsonyabb költségszinten, illetve nagyobb hatékonysággal történő teljesítését.

Tekintettel arra, hogy a Közszolgáltatási Tevékenység meghatározott, konkrét feladatokhoz kapcsolódó, határidőkhöz kötött szakértői támogatást biztosít az Önkormányzat számára, e konkrét feladatok finanszírozása érdekében a Felek kötelesek minden évben a tervezet átadását követő két hónapon belül, de legkésőbb december 31-ig a következő év során a Közszolgáltató által a Közszolgáltatási Kötelezettség körében teljesítendő konkrét feladatokról, s ezeknek megfelelően az Előirányzott Kompenzáció mértékéről megállapodni és mindezek alapján a következő évre vonatkozó Éves Közszolgáltatási Szerződést megkötni..  Az Éves Közszolgáltatási Szerződés megkötésének késedelme esetén annak megkötéséig, de legfeljebb június 30-ig a Közszolgáltató a Közszolgáltatási Kötelezettségét a mindenkor hatályos Éves Közszolgáltatási Szerződésben foglaltak alapján köteles teljesíteni	Comment by damuk: törölve: „legkésőbb”	Comment by damuk: Javítva	Comment by kovacst: Az Éve s Közszolgáltatási Szerződés megkötésének késedelme esetén annak megkötéséig , de legfeljebb június 30-ig aKözszolgáltató a Közszolgáltatási Kötelezettségét a mindenkor hatályos Éves Közszolgáltatási Szerződésben foglaltak alapján köteles teljesíteni 	Comment by damuk: Javítva

5.2	Az Éves Közszolgáltatási Szerződés tartalma
A Felek az Éves Közszolgáltatási Szerződésben legalább a következőket kötelesek rögzíteni:
(a) a Közszolgáltatási Kötelezettség konkrét feladatainak, mennyiségi és/vagy minőségi paramétereinek meghatározása;
(b) az Előirányzott Kompenzáció mértéke; 
(c) a Teljesítmény Kötbér esetleges aktualizálása.
Felek az Éves Közszolgáltatási Szerződésben a fentieken túlmenően egyéb kérdésekről is megállapodhatnak.


5.3	Eseti Közszolgáltatási Megbízások
Az Önkormányzat jogosult az Éves Közszolgáltatási Szerződésben nem rögzített, a szerződés megkötésének időpontjában előre nem látható, de az Önkormányzat számára a külső feltételek változása miatt szükségessé váló, soron kívüli, a Közszolgáltatási Kötelezettség (a 4.1. – 4.3. pontokban felsorolt feladatok) körébe tartozó eseti feladatok, projektek elvégzésével is megbízni („Eseti Közszolgáltatási Megbízások”) azzal, hogy azoknak a jelen Szerződéssel összhangban kell lenniük, és az Eseti Közszolgáltatási Megbízások éves együttes összege nem haladhatja meg egyetlen évben sem az adott évi Előirányzott Kompenzáció összegének 10 %-át. Az Eseti Közszolgáltatási Megbízások ellentételezésére az éves Előirányzott Kompenzáció összegén belül tartalékkeret kerül képzésre. A tartalékkeret az Éves Közszolgáltatási Szerződésben meghatározott, előre látható feladatokra Előirányzott Kompenzáció összegének 10 %-a. Az Eseti Közszolgáltatási Megbízások és az Éves Közszolgáltatási Szerződés alapján kiadott feladatok együttesen kerülnek figyelembe vételre az éves elszámolás keretében történő Kompenzáció számításban. (Az Eseti Megbízások teljesítésének ellenértékeként az Önkormányzat által a Közszolgáltatónak külön megállapodások alapján kifizetett összegek a Kifizetett Kompenzáció részét képezik).


6.	ELLENTÉTELEZÉS

6.1	Kompenzáció
Közszolgáltató a Közszolgáltatási Kötelezettség teljesítése ellentételezéseként Kompenzációra jogosult, illetve az Önkormányzat a Kompenzáció teljesítésére köteles a Szerződésben meghatározott feltételekkel.

6.2	A Kompenzáció számítása
A Kompenzáció mértékét az Éves Közszolgáltatási Szerződésben foglaltak szerint forintban kell meghatározni, úgy, hogy az teljes körűen nyújtson fedezetet a Közszolgáltatónak az éves feladatok elvégzéséhez szükséges személyi és tárgyi költségeinek, továbbá a feladat elvégzésébe a Szerződés rendelkezéseinek megfelelően bevont Közreműködők díjazásának biztosítására.

6.3	A keresztfinanszírozás tilalma
Közszolgáltató a Kompenzációt kizárólag a Támogatott Közszolgáltatási Tevékenység Költségének és az egyedi fejlesztési igények finanszírozására jogosult és köteles felhasználni.
A nem a Támogatott Közszolgáltatási Tevékenység Költségének finanszírozására felhasznált, az Önkormányzat költségvetése terhére kifizetett Kompenzáció tekintetében Közszolgáltatót visszafizetési kötelezettség terheli (olyan mértékig, amilyen mértékben a Kifizetett Kompenzáció nem a Támogatott Közszolgáltatási Tevékenység Költségének finanszírozására került felhasználásra). A nem szerződésszerűen felhasznált összeget Közszolgáltató az Önkormányzat általi tényleges kifizetés és a Közszolgáltató általi tényleges visszafizetés között eltelt időszakra felszámított kamattal növelten köteles visszafizetni. A kamatláb megegyezik az eredeti kifizetés időpontjában hatályos jegybanki alapkamat évi 3%-kal növelt értékével.

6.4	Az Előirányzott Kompenzáció meghatározása
Közszolgáltató köteles minden évben legkésőbb szeptember 30-ig – a következő évre vonatkozó Éves Közszolgáltatási Szerződés tervezetével együtt – az Önkormányzatnak átadni a következő naptári évre vonatkozó Közhasznú Gazdálkodási Terv előirányzat alapján, a Szerződés 6.2. pontjában (Kompenzáció számítása) foglaltak szerint a következő naptári évre vonatkozó tervezett Kompenzáció igényét (igényelt Előirányzott Kompenzáció).
Az Önkormányzat jogosult a Közszolgáltató által benyújtott Kompenzáció igényt ellenőrizni és arról egyeztetéseket kezdeményezni.

A Felek a kölcsönösen elfogadott Kompenzáció igény alapján, legkésőbb december 31-ig kötelesek az Előirányzott Kompenzáció mértékéről megállapodni.

6.5	Az Előirányzott Kompenzáció teljesítése
Az Önkormányzat költségvetése terhére kifizetendő tárgyévi Előirányzott Kompenzáció összege 4 egyenlő részletben, negyedévente előre, az adott negyedév 10. naptári napjáig forintban kerül átutalásra a Közszolgáltató által megjelölt bankszámla javára. 

6.6	Késedelmi kamat
Az Önkormányzat az esedékes fizetési kötelezettsége késedelmes teljesítése esetén késedelmi kamatot köteles fizetni Szolgáltatónak az esedékességtől a fizetés tényleges teljesítéséig eltelt időszakra vonatkozóan. A késedelmi kamatláb megegyezik az esedékesség időpontjában hatályos jegybanki alapkamat évi 3%-kal növelt értékével.

6.7	Éves elszámolás
A Közszolgáltató köteles jelezni minden év szeptember 30-ig az Önkormányzatnak a tárgyévre vonatkozóan a várható adatai alapján a 6.8 pont (Alulkompenzáció megtérítése) szerinti alulkompenzáció vagy a 6.9 pont (Túlkompenzáció visszatérítése) szerinti túlkompenzáció becsült összegét (ha van ilyen) annak érdekében, hogy az figyelembe vehető legyen az Önkormányzat költségvetési tervezésében.

A Felek a Közszolgáltató auditált éves beszámolójának elkészítését követően legkésőbb 30 napon belül, de legkésőbb minden naptári év június 30-ig kötelesek az előző évi Kompenzációról elszámolni. A végleges elszámoláshoz Közszolgáltató köteles kiszámítani és az Önkormányzatnak átadni:
(a) az Éves Közhasznúsági Jelentés alapján, az előző évre járó Jogos Kompenzációigény összegét (amely tartalmazza az esetlegesen alkalmazandó Teljesítmény Kötbér levonását); valamint
(b) a Jogos Kompenzációigény és a Kifizetett Kompenzáció különbözetét (ha van ilyen).
Az Önkormányzat jogosult a Közszolgáltató által készített számításokat ellenőrizni és arról egyeztetéseket kezdeményezni.
Az éves elszámolás alapja a Felek által kölcsönösen elfogadott Jogos kompenzációigény.

6.8	Az alulkompenzáció megtérítése
Ha az éves elszámolás alapján a Jogos Kompenzációigény nagyobb a Kifizetett Kompenzáció összegénél, akkor az Önkormányzat az éves elszámolást követően legkésőbb 30 napon belül köteles az Önkormányzat költségvetése terhére kifizetendő különbözetet a Közszolgáltató által meghatározott bankszámla javára átutalni.
Amennyiben a tárgyévi várható alulkompenzáció miatti likviditási hiány veszélyeztetné Közszolgáltatási Kötelezettség teljesítését, a Közszolgáltató évközben kezdeményezheti az Előirányzott Kompenzáció módosítását.

6.9	A túlkompenzáció visszatérítése
Amennyiben a várható adatok, illetve az éves végleges elszámolás alapján a Jogos Kompenzációigény kisebb a Kifizetett Kompenzáció összegénél, úgy:

(a) 10%-ot nem meghaladó eltérés esetén a várható túlkompenzáció összege a tárgyévet követő év Előirányzott Kompenzációjának számításakor figyelembe vételre kerül, az éves végleges elszámolást követően a várható és tényleges túlkompenzáció eltérése pedig a tárgyévet követő év hátralévő negyedéves Előirányzott Kompenzációnak az Önkormányzat költségvetését terhelő kifizetések összegéből az Önkormányzat által levonásra (beszámításra) kerül (a negyedévi kifizetések összegének egyenlő arányban történő csökkentésével); vagy

(b) 10%-ot meghaladó mértékű eltérés esetén a túlkompenzáció várható összegét a Közszolgáltató köteles a tárgyév december 31-ig az Önkormányzatnak – Önkormányzat rendelkezései szerint – kamattal növelten visszafizetni. A kamatláb mértéke megegyezik az elszámoláskor irányadó jegybanki alapkamat évi 3%-kal növelt értékével.
[bookmark: _DV_M473][bookmark: _DV_M479][bookmark: _DV_M480][bookmark: _DV_M481][bookmark: _DV_M482]Amennyiben az éves végleges elszámolás alapján a Jogos Kompenzációigény kisebb a Kifizetett Kompenzáció összegénél, a túlkompenzáció tényleges összegét a tárgyévet követő évben az előző (a) bekezdés szerinti beszámítással kell rendezni.


7.	KÖZREMŰKÖDŐ IGÉNYBEVÉTELE

7.1	Közreműködő igénybevétele
Közszolgáltató jogosult – de nem köteles – arra, hogy a Közszolgáltatási Kötelezettsége teljesítése érdekében egy vagy több Közreműködőt vegyen igénybe, különösen, ha ezáltal a Közszolgáltatási Kötelezettség teljesítésének hatékonysága, illetve minősége javul és/vagy költségei csökkennek.
Közszolgáltató a Támogatott Közszolgáltatási Tevékenységhez összesen legfeljebb - a Közreműködő igénybevételét megelőző évben a Támogatott Közszolgáltatási Tevékenység folytatásából elért nettó (ÁFA nélküli) árbevétele 49%-át nem meghaladó mértékéig jogosult Közreműködőt a Közszolgáltatási Kötelezettség teljesítéséhez igénybe venni.
Közreműködő igénybevétele nem növelheti a Kompenzációt.

7.2	Közreműködő kiválasztásának szabályai
A Közszolgáltató a Közreműködőt a közbeszerzésekről szóló 2003. évi CXXIX. törvény (továbbiakban: Kbt.) rendelkezéseinek megfelelően a Beszerzési Szabályzat alapján köteles kiválasztani. 
7.3	Felelősség
A Közszolgáltató a Közreműködő teljesítéséért úgy felel, mintha saját maga teljesített volna.

7.4 	Közszolgáltató tájékoztatási kötelezettsége 
A Közreműködő által ellátandó feladatokról és a tervezett megállapodás főbb tartalmi elemeiről Közszolgáltató előzetesen köteles az Önkormányzatot tájékoztatni.


8.	ELLENŐRZÉS

8.1	A Közszolgáltató beszámolási kötelezettsége
A Közszolgáltató köteles a Közszolgáltatási Kötelezettség teljesítéséről félévente, a naptári félév végét követő 60 napon belül, valamint évente a naptári év végét követő 90 napon belül lényegében a Szerződés 3. számú mellékletében (Jelentések mintája) meghatározott formában és tartalommal az Önkormányzatot tájékoztatni.

8.2	Az Önkormányzat ellenőrzési joga
Az Önkormányzat jogosult (illetve jogszabályban meghatározott esetekben köteles) a Közszolgáltató Szerződésben vállalt kötelezettségei teljesítését – saját maga vagy szakértő bevonásával – ellenőrizni.

A Közszolgáltató köteles az ellenőrzés során az Önkormányzat képviselőivel (ideértve az Önkormányzat által megbízott szakértőket is) együttműködni, számukra minden az ellenőrzés elvégzéséhez ésszerűen szükséges támogatást megadni (így különösen, de nem kizárólagosan: számviteli nyilvántartásaiba betekintést engedni, valamint a Közszolgáltatási Tevékenységére, illetve egyébként gazdálkodására vonatkozó minden rendelkezésre álló vagy ésszerű erőfeszítéssel kinyerhető adatot és információt megadni).
A Felek megállapodnak abban, hogy helyszíni ellenőrzésre nem kizárólag előzetesen egyeztetett időpontban kerülhet sor, és a helyszíni ellenőrzés az indokolt és szükséges mértéket meghaladóan nem zavarhatja a Közszolgáltatási Tevékenység Közszolgáltató általi ellátását.


9.	KÖZSZOLGÁLTATÓ KÖTELEZETTSÉGVÁLLALÁSAI

9.1	A jogszabályoknak való megfelelés
A Közszolgáltató köteles megfelelni a rá vonatkozó jogszabályoknak, különösen az olyan rendelkezéseknek, amelyek esetében a megfelelés hiánya veszélyezteti a Közszolgáltatási Kötelezettség teljesítését.

9.2	Engedélyek
A Közszolgáltató köteles minden olyan engedélyt megszerezni, fenntartani és minden lényeges tekintetben megfelelni az ilyen engedély feltételeinek, amely jogszabály előírása alapján a Közszolgáltatási Tevékenység folytatásához szükséges.

9.3	Működési hatékonyság
A Közszolgáltató köteles gazdálkodását a tőle elvárható gondossággal, a költséghatékonyságot szem előtt tartva folytatni. A Közszolgáltató köteles minden ésszerű intézkedést megtenni a Közszolgáltatási Tevékenysége finanszírozására felhasználható pályázati források megszerzése érdekében.
Közszolgáltató egyes közszolgáltatási feladatok ellátásánál – a jelen Szerződés 7.1 pontjában (Közreműködő igénybevétele) meghatározott szempontok alapján – mérlegelni köteles, hogy az adott feladatot saját maga vagy Közreműködő(k) igénybevételével lássa-e el, és ennek alapján hozza meg a döntését a vonatkozó jogszabályokban, valamint a jelen Szerződésben foglaltak figyelembevételével.

9.4	Terhelési tilalom	Comment by damuk: Bekezdés törölve, számozás javítva
A Közszolgáltató eszközein nem alapítható olyan teher (pl. zálogjog, jelzálogjog, óvadék, követelés biztosítására irányuló engedményezés vagy bármely más szerződés vagy megállapodás, amelynek célja valamely személy kötelezettségeinek biztosítása), amely a Közszolgáltatási Kötelezettség teljesítését veszélyezteti.

9.5	Tájékoztatási kötelezettség
A Közszolgáltató a tudomásszerzést követően haladéktalanul köteles az Önkormányzatot tájékoztatni:
(a) bármely olyan eseményről vagy körülményről, amely a Szerződés 13.2 pontja (Az Önkormányzat rendkívüli felmondási joga) értelmében megalapíthatja Önkormányzat azonnali hatályú felmondási jogát;
(b) bármely lényeges biztosítási eseményről;
(c) bármely, a Közszolgáltató ellen folyamatban lévő lényeges bírósági, választottbírósági vagy közigazgatási eljárás részleteiről;
(d) bármely, a Közszolgáltatóval szemben környezetvédelmi jogszabály alapján támasztott lényeges követelés részleteiről;
(e) bármely olyan egyéb eseményről vagy körülményről, amely veszélyezteti a Közszolgáltatási Kötelezettség teljesítését;
(f) minden olyan jogszabályváltozásról, amely a Szerződés módosítását teszi szükségessé.

Az (f) pontban foglalt tájékoztatási kötelezettség teljesítését követően a Közszolgáltató késedelem nélkül köteles az Önkormányzatnak átadni a Szerződés módosítására vonatkozó javaslatát.
A Közszolgáltató köteles az Éves Közszolgáltatási Szerződésben meghatározott feladatok elvégzése során észlelt olyan körülményekről, amelyek a feladat elvégzését, vagy megfelelő határidőre történő megvalósítását veszélyeztetik, az Önkormányzatot a tudomásszerzést követően haladéktalanul értesíteni és az akadály kiküszöbölése érdekében az Önkormányzattól utasítást kérni.

9.6.	Az iratok megőrzése
Közszolgáltató minden a Kompenzáció számításhoz kapcsolódó iratot a Kompenzáció odaítélését követő 10 évig köteles megőrizni és az Önkormányzat ilyen irányú felhívása esetén azokat köteles bemutatni.

10.	AZ ÖNKORMÁNYZAT JOGAI ÉS KÖTELEZETTSÉGVÁLLALÁSAI

10.1	Együttműködési kötelezettség
Az Önkormányzat köteles a Közszolgáltató által a Szerződésben vállalt kötelezettségek teljesítése érdekében Közszolgáltatóval együttműködni, így különösen minden olyan a rendelkezésére álló információt Közszolgáltatónak ésszerű határidőn belül átadni, amely a kötelezettségek teljesítését elősegíti.

10.2	Koordinációs kötelezettség
Az Önkormányzat köteles a Közszolgáltató Közszolgáltatási Tevékenységének eredményes elvégzéséhez koordinációt biztosítani saját szervezeti egységeinek, intézményeinek, illetve gazdasági szervezeteinek szükség szerint történő közreműködése tekintetében.
A Közszolgáltató köteles az Önkormányzat más szervezetei munkájának elvégzéséhez szükséges adatokat, információkat átadni, azok munkáját saját tevékenységével összefüggésben segíteni.


11.	VIS MAIOR

11.1	Vis Maior Események
Vis Maior Eseménynek minősül bármely olyan előre nem látható esemény, amely bármely Félen kívül álló okból merül fel és az érintett Féltől elvárható gondossággal sem kerülhető el, illetve hárítható el, ideértve különösen, de nem kizárólagosan a következőket:
(a) háború, háborús cselekmények, invázió, polgárháború;
(b) felkelés, forradalom, lázadás, zendülés, zavargás, terrorcselekmény;
(c) államosítás, kisajátítás vagy rekvirálás;
(d) természeti katasztrófa;
(e) radioaktív szennyezés vagy sugárzás;
(f) országos vagy iparági munkabeszüntetés, szabotázs, embargó, importkorlátozás, energiahiány vagy korlátozás, járvány vagy karantén;
(g) olyan munkaerő- vagy anyaghiány, amelyet Vis Maior Eseménynek minősülő körülmények idéznek elő.

11.2	Tájékoztatási kötelezettség
Ha Vis Maior Esemény bekövetkezése akadályozza vagy késlelteti valamely Felet a Szerződésben vállalt kötelezettségei teljesítésében, akkor az érintett Fél köteles az ésszerűen lehetséges legrövidebb időn belül tájékoztatni a másik Felet az ilyen esemény beálltáról, annak jellegéről és az adott Fél Szerződés szerinti kötelezettségei teljesítésére várhatóan gyakorolt hatásáról.

11.3	Vis Maior jogkövetkezményei
A Szerződés 11.2. pontja (Tájékoztatási kötelezettség) szerinti tájékoztatási kötelezettségét teljesítő, Vis Maior Esemény által érintett Fél:


(a) mentesül a Szerződésben vállalt kötelezettségei teljesítése, illetve határidőben történő teljesítése alól olyan mértékben, amilyen mértékben azok teljesítését az adott Vis Maior Esemény akadályozza vagy késlelteti és mindaddig, amíg az adott Vis Maior Esemény fennáll;
(b) köteles minden tőle telhető ésszerű intézkedést megtenni annak érdekében, hogy a Vis Maior Eseménynek a Szerződés szerinti kötelezettségei teljesítésére gyakorolt hatását enyhítse és a Szerződésben vállalt egyéb, a Vis Maior Esemény által nem érintett kötelezettségeit teljesítse, és mindezek érdekében köteles a másik Féllel haladéktalanul egyeztetést kezdeményezni;
(c) a Vis Maior Esemény következtében csökkentett mértékben és/vagy színvonalon történő teljesítés feltételeiről a Felek egyedileg állapodnak meg;
(d) köteles a másik Felet a Vis Maior Esemény megszűnéséről haladéktalanul értesíteni és a Szerződésben vállalt kötelezettségeit újra folyamatosan teljesíteni.


12.	A SZERZŐDÉS IDŐBELI HATÁLYA ÉS MÓDOSÍTÁSA

12.1	Hatályba lépés
A Szerződés az aláírása napján, azaz 2011. május 1. napján lép hatályba, rendelkezéseit ettől az időponttól kezdve alkalmazni kell. 	Comment by damuk: Szöveg törölve

12.2	Lejárat
A Szerződést a Felek határozott időtartamra 2013. december 31. -ig szólóan hozzák létre, a Szerződés a Lejárat Napján megszűnik.

12.3	Módosítás
A Szerződés kizárólag a Felek közös megegyezésével, írásban módosítható.

Ha jogszabályváltozás miatt a Szerződés valamely rendelkezésének vagy rendelkezéseinek módosítása válik szükségessé, akkor a Felek kötelesek arról késedelem nélkül tárgyalásokat kezdeni.

Ha a Szerződés futamideje alatt olyan, a Szerződés megkötésekor az adott Fél által előre nem látható, lényeges és tartós változás következik be valamely Fél körülményeiben, amely körülmény az adott Fél jogos érdekeit jelentősen sérti, akkor az érintett Fél kezdeményezésére a Felek kötelesek a Szerződés módosítása végett a Szerződés érintett részét újratárgyalni. Nem hivatkozhat a Szerződés e rendelkezésére azon Fél, amely az adott lényeges körülménybeli változást bizonyíthatóan – közvetlen vagy közvetett módon – maga idézte elő.


12.4	A pénznem változása

Amint a Magyar Köztársaság csatlakozik az Európai Gazdasági és Monetáris Unió harmadik szakaszához és törvényes fizetőeszköznek a forint devizanem helyett az euró devizanem kerül bevezetésre, a változás kezelése tárgyában a jövőben esetlegesen megalkotandó jogszabály rendelkezései szerint a Szerződés automatikusan módosul vagy, ha azt bármely Fél kéri, a Szerződést a Felek módosítják, így különösen a forintról euróra történő áttérésben megállapodnak. 
Az ezzel kapcsolatban esetleg felmerülő nézeteltéréseiket a Felek a mindenkor hatályos jogszabályi rendelkezésekkel összhangban, tárgyalás útján rendezik. Az euróra történő átváltás nem eredményezi a Szerződés megszűnését és a Szerződésben szabályozott kötelezettségek az új pénznemben maradnak fenn.


13.	A SZERZŐDÉS MEGSZÜNTETÉSE

13.1	Megszüntetés
A Felek a Szerződést közös megegyezéssel, írásban bármely időpontban jogosultak megszüntetni, annak figyelembevételével, hogy az ne veszélyeztesse az Önkormányzat kötelező közszolgáltatási feladatainak ellátását.
Tekintettel annak határozott időtartamára, a Szerződés bármely Fél egyoldalú nyilatkozatával kizárólag a Szerződésben meghatározott rendkívüli esetekben szüntethető meg.

13.2	Az Önkormányzat rendkívüli felmondási joga
Az Önkormányzat a Szerződést kizárólag az alábbi esetekben jogosult a Közszolgáltatóhoz címzett egyoldalú nyilatkozattal azonnali hatállyal felmondani:
a) Közszolgáltató a Kompenzációt nem a Szerződésben meghatározott célra használja fel;
b) ha a Teljesítmény Kötbér – a Szerződés 8.1 pontja (A Közszolgáltató beszámolási kötelezettsége) szerinti Éves Közhasznúsági Jelentés alapján ténylegesen felszámítandó – összege eléri a Teljesítmény Kötbér Korlátot;
c) ha a Közszolgáltató által az Önkormányzatnak a Szerződés 15.1 pontja (Kártérítési felelősség) alapján fizetendő összege eléri az ott meghatározott összeghatárt;
d) Közszolgáltató a Szerződésben vállalt bármely kötelezettségét nem teljesíti és e mulasztását az Önkormányzat felszólításától számított 30 napon belül nem orvosolja;
e) Közszolgáltató kérelmet nyújt be csőd-, felszámolási vagy végelszámolási eljárás indítására önmaga ellen; valamint
f) harmadik személy kérelmet nyújt be a Közszolgáltató ellen csőd-, felszámolási vagy cégtörlési eljárás indítására, kivéve, ha a Közszolgáltató az Önkormányzat számára kielégítő módon 30 napon belül igazolja, hogy az eljárást, alaptalanul vagy rosszhiszeműen kezdeményezték, vagy igazolja az eljárás megszüntetését.

13.3	Közszolgáltató rendkívüli felmondási joga
A Közszolgáltató a Szerződést kizárólag abban az esetben jogosult az Önkormányzathoz címzett egyoldalú nyilatkozattal azonnali hatállyal felmondani, ha az Önkormányzat  vállalt fizetési kötelezettségét annak esedékességekor nem 

teljesíti oly módon, hogy az a Közszolgáltatási Kötelezettség teljesítését ellehetetleníti, és a mulasztását az Önkormányzat a Közszolgáltató felszólítását követő 30 napon belül nem orvosolja.
Tekintettel a Közszolgáltatási Tevékenység folyamatos fenntartásához fűződő társadalmi érdekekre, a Közszolgáltató kötelezettséget vállal arra, hogy rendkívüli felmondási joga gyakorlását követően jóhiszemű tárgyalásokat folytat az Önkormányzattal arra vonatkozóan, hogy mely minimálisan elégséges közszolgáltatások nyújtását vállalja és milyen feltételekkel azon időszakban, amely ésszerűen elegendő időt biztosít az Önkormányzat számára a megszűnt Szerződés más féllel kötött közszolgáltatási szerződéssel történő helyettesítésére.


14.	ÉRTESÍTÉSEK

14.1	Írásbeliség
A Szerződéssel összefüggő minden értesítést vagy más közlést írásban, magyar nyelven kell megtenni, és – eltérő megállapodás hiányában – személyes kézbesítéssel, tértivevényes levél vagy telefax útján lehet a címzetthez továbbítani.

A Felek kifejezett eltérő megállapodása hiányában a Szerződésben előírt bármely jóváhagyás vagy megállapodás csak írásban érvényes.

14.2	Kapcsolattartás

Önkormányzat kapcsolattartó címe:

Cím:			Budapest Főváros Önkormányzata
Főpolgármesteri Hivatal
1052 Budapest, Városház utca 9-11.
Telefax szám:		327-1897
Kapcsolattartó:	Molnár Mihály

Közszolgáltató kapcsolattartó címe:

Cím:			Fővárosi Biztonsági Iroda Közhasznú Nonprofit Kft.

Telefax szám:		06-1-302-11-23
Kapcsolattartó:	dr. Pető György


14.3	Változások bejelentése
Bármely Fél megváltoztathatja kapcsolattartó címét a másik Félnek küldött értesítéssel. A kapcsolattartó cím megváltozása az értesítéstől számított 5 munkanap elteltével válik hatályossá.



14.4	Kézbesítés
A Szerződéssel összefüggő bármely értesítés vagy más közlés az alábbi időpontban válik hatályossá:

(a) személyes kézbesítés esetén a kézbesítés időpontjában (amely a kézbesítést elismerő átvételi elismervényen szerepel);

(b) tértivevényes levél útján történő továbbítás esetén a megérkezés időpontjában (amikor a címzett a tértivevényt aláírta); és
(c) telefax útján történő továbbítás esetén, amikor azt feladták, feltéve, hogy a megszakítatlan továbbítást a küldő gép megerősíti azzal, hogy ha a címzett azt nem olvasható formában kapja kézhez, köteles a telefaxüzenet küldőjét (ha az azonosítható) erről haladéktalanul értesíteni.

Ha valamely Fél kapcsolattartás céljából valamely szervezeti egységet vagy tisztségviselőt jelöl meg, az e Fél számára küldött közlés csak a szervezeti egység vagy tisztségviselő pontos megjelölése esetén hatályos.
Az olyan értesítést vagy más közlést, amely a címzetthez a munkaidő elteltével vagy nem munkanapon érkezik, úgy kell tekinteni, mintha a következő munkanapon érkezett volna.


15.	VEGYES RENDELKEZÉSEK

15.1	Kártérítési felelősség
Ha a Közszolgáltató késedelmes, vagy nem megfelelő minőségű munkája miatt az Önkormányzatnak olyan bizonyítható kára származik, amelyet valamely károsultnak ki kell fizetnie, a kártérítés összegével az adott év Kompenzációjának összege csökkenthető. A kártérítés nem haladhatja meg az adott évi Előirányzott Kompenzáció összegének 10%-át.

15.2	Engedményezés, átruházás
Egyik Fél sem jogosult a másik Fél előzetes írásbeli hozzájárulása nélkül a Szerződésből eredő jogait engedményezni vagy a Szerződésből eredő jogait és kötelezettségeit átruházni.


15.3	Bizalmas információk
Felek tudomásul veszik és magukra nézve kötelezőnek ismerik el a nyilvánosság biztosítására vonatkozó jogszabályokat és lehetővé teszik azok érvényesülését. Felek az együttműködésük során külön jelzik azt, ha valamely információ bizalmas kezelését tartják szükségesnek, amely esetben a bizalmas információt kapó Fél – a jogszabályokban meghatározott kivételekkel – köteles a másik Fél bizalmas kezelésre vonatkozó kérését elismerni és aszerint eljárni.

15.4	Teljes körű megállapodás
A Szerződés teljes körűen tartalmazza a Felek között a Szerződés tárgya tekintetében létrejött megállapodást és hatálytalanít minden a Szerződés tárgyával kapcsolatos előzetes szóbeli vagy írásbeli megállapodást, illetve egyoldalú nyilatkozatot.


15.5	Részleges érvénytelenség
A Szerződés valamely rendelkezésének jogszabályba ütközése, érvénytelenné vagy kikényszeríthetetlenné válása nem érinti a Szerződés bármely egyéb rendelkezésének hatályát.


15.6	Jogorvoslat és jogról való lemondás
A Szerződés vagy jogszabály alapján fennálló bármely jog vagy jogorvoslati lehetőség gyakorlásának elmulasztása vagy késedelme nem minősül az ilyen jogról történő lemondásnak, továbbá bármely jog vagy jogorvoslat egyszeri vagy részleges gyakorlása nem akadályozza ugyanazon vagy bármely más jog vagy jogorvoslat jövőbeni vagy más módon történő gyakorlását.

15.7	Példányok
A Szerződés magyar nyelven készült és [10] példányban került aláírásra, amelyek mindegyikének ugyanolyan joghatálya van, mintha a Felek egyetlen okiratot írtak volna alá.

15.8	Vitás ügyek rendezése
A Felek megállapodnak abban, hogy a Szerződésből eredő vagy azzal összefüggő bármely nézeteltérést, vitát megkísérelnek tárgyalásos úton rendezni.

Amennyiben a Felek a Szerződésből eredő vagy azzal összefüggő bármely nézeteltérést, vitát nem tudják tárgyalásos úton, legkésőbb a vita felmerülését követő 60 napon belül rendezni, bírósághoz fordulnak, kikötve a Pesti Központi Kerületi Bíróság kizárólagos illetékességét.	Comment by kovacst: fordulnak	Comment by damuk:  Szövegrészek törölve, javítva

15.9	Irányadó jog
A Szerződésre, valamint az azzal kapcsolatos jognyilatkozatokra és egyéb közlésekre a magyar jog az irányadó. A jelen Szerződésben nem szabályozott kérdésekben az Európai Unió szervei által elfogadott - közvetlenül hatályos és/vagy közvetlenül alkalmazandó - közösségi jogszabályok, a Ptk., valamint a Kbt. rendelkezései az irányadóak.



16.	A SZERZŐDÉS MELLÉKLETEI
1. számú melléklet:	Mennyiségi és minőségi paraméterek
2. számú melléklet:	Kompenzáció számítási módszere
3. számú melléklet:	Jelentések mintája

Budapest, 2011. április hó                  nap

